เป็นอีสุกอีใสตอนอายุ 36 เป็นมา10วันแล้ว ตอนนี้แผลแห้งตกสะเก็ดแล้ว แต่ยังมีรอยแดงทั่วใบหน้า ใช้ครีมหรือทานวิตามินตัวไหนเพื่อรักษาให้ตรงจุดดีคะ แนะนำหน่อยค่ะ
สวัสดีค่ะงานโรคอีสุกอีใส คือโรคติดต่อทางผิวหนังจากเชื้อไวรัสชนิดหนึ่งที่ทำให้ร่างกายเกิดผื่นคัน มีตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วันพอตุ่มขึ้นมาจนหมดแล้ว ก็จะค่อยๆยุบไปในบางกรณีตุ่มอาจทิ้งรอยดำหรือรอยแดงหลังการอักเสบเอาไว้ ซึ่งจะค่อยๆจางไปได้เอง ไม่จำเป็นต้องใช้ยาใดๆไปทา ส่วนจะจางไปเร็วช้าแค่ไหนขึ้นกับบุคคล หากผิวแห้งเป็นขุยและคันสามารถใช้ครีมบำรุงให้ความชุ่มชื้นทาบ่อยๆได้ ไม่ได้มีครีมหรือวิตามินใดๆที่แนะนำเป็นพิเศษแนะนำการไม่ไปแกะเกาบริเวณที่เป็นเพื่อลดโอกาสการเกิดแผลเป็นหรือรอยเม็ดสีผิดปกติที่จะตามมา ใช้น้ำเปล่าสะอาดล้างได้ สามารถทานอาหารได้ทุกชนิด ถ้าไม่สบายใจเกี่ยวกับรอยแดงที่เกิดขึ้น สามารถไปพบแพทย์เพื่อตรวจประเมินรอยโรคจริงอีกครั้งค่ะ